Legal Document

Category: 14

Text:
31. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 408/3248 της 26 Οκτ./9 Νοεμ.  1974 (ΦΕΚ Β΄ 1130) Περί υπαγωγής εις τον Κλάδον Παροχών Ασθενείας και Μητρότητος του Ι.Κ.Α. απάντων των συνταξιούχων του Ταμείου Ασφαλίσεως Εμπόρων. Σελ. 124,26(γ) Έχοντες υπ' όψει: α)Τας διατάξεις της παρ. 2 του άρθρ. 2 του Ν.Δ. 4104/60. β)Τας διατάξεις του άρθρ. 11 του Ν.Δ. 175/73. γ)Γνώμην του Δ.Σ. του Ι.Κ.Α. διατυπωθείσαν κατά την υπ' αριθ. 216/7/19.3.1974 απόφασιν αυτού. δ)Γνώμην του Δ.Σ. του ΤΑΕ διατυπωθείσαν κατά την υπ' αριθ. 6/4.1.1974 απόφασιν αυτού, αποφασίζομεν: 1.Την υπαγωγήν εις την ασφάλισιν του Κλάδου Παροχών Ασθενείας και Μητρότητος του Ι.Κ.Α. απάντων των συνταξιούχων του Ταμείου Ασφαλίσεως Εμπόρων και των εφεξής υπ' αυτού συνταξιοδοτουμένων. 2.Η, υπέρ του Ι.Κ.Α., εισφορά δια την υπαγωγήν εις την ασφάλισιν αυτού των ανωτέρω συνταξιούχων και των μελών οικογενείας των, ορίζεται εις ποσοστόν 10% επί του συνολικού ποσού της υπό του Ταμείου Ασφαλίσεως Εμπόρων καταβαλλομένης συντάξεως, εξ ου 6% εις βάρος του Ταμείου τούτου και 4% εις βάρος των συνταξιούχων αυτού. 3.Το Ταμείον Ασφαλίσεως Εμπόρων υποχρεούται να παρακρατή κατά μήνα την άνω εισφοράν των περί ων πρόκειται συνταξιούχων και ν' αποδίδη ταύτην ομού μετά της βαρυνούσης τούτο τοιαύτης εις το Ι.Κ.Α. εντός των υπό των κειμένων διατάξεων οριζομένων προθεσμιών. Η παρούσα δημοσιευθήτω δια της Εφημερίδος της Κυβερνήσεως. Η ισχύς της ανωτέρω αποφάσεως άρχεται από 1 Ιαν. 1975, δια της υπ' αριθ. 408/3493 της 10/17 Δεκ. 1974 (ΦΕΚ Β΄ 1313) αποφ. Υπ. Κοινων. Υπηρεσιών. 15Β.Γ.α.30-31 Υπαγωγή σε ασφάλιση και είσπραξη εισφορών